
nummer  1  1.  JANUAR  1920  09.  aargang 

TALE  AF  PRÆSIDENT  HEBER  J.  GRANT 

ved  Kirkens  Generalkonference  den  3.  Oktober  1919. 
(Fra  Bikuben). 

Jeg  glæder  mig  over  igen  at  have  Lejlighed  til  at  modes  med 
de  Hellige  i  Generalkonference.  Det  var  en  stor  Skuffelse  for  os 
alle,  at  vi  ikke  kunde  afholde  vor  April  Konference  paa  Grund  af 
Sundhedstilstanden  i  Staten.  Det  glæder  mig  derfor  at  se  saa 
mange  til  Stede  her  i  Dag,  i  Betragtning  af,  at  det  ikke  er  læn- 
gere siden  end  sidste  Juni,  at  vor  Aarskonference  blev  afholdt. 

Som  jeg  staar  foran  Eder  her  i  Dag,  erkender  jeg  min  egen 
Svaghed  og  min  Afhængighed  af  Herren,  og  jeg  beder  om  Eders 
Tro,  Sympati  og  Velvilje,  saa  jeg  maa  kunne  sige  noget,  der  kan 
være  til  Gavn  saavel  for  de  Forsamlede  som  for  mig  selv.  Jeg 
kan  næsten  ikke  fatte,  at  jeg  staar  her  som  Eders  Repræsentant 
og  som  Hovedet  for  Kirken.  Naar  jeg  tænker  paa  de  Mænd,  som 
har  indtaget  denne  Stilling,  lige  fra  Præsident  Brigham  Young 
til  Præsident  Joseph  F.  Smith,  foler  jeg  min  Ringhed.  Min  Tro 
og  Overbevisning  vedrorende  Guddommeligheden  af  det  Værk, 
som  vi  er  delagtige  i,  er  imidlertid  saa  fuldkommen,  at  jeg  ikke 
nærer  nogen  som  helst  Tvivl  om,  at  Herren  vil  inspirere  mig,  til- 
lige med  mine  Raadgivere  og  de  Tolvs  Quorum,  med  hvem  jeg 
modes  til  Raadslagning  hver  Uge,  til  at  lede  og  varetage  Kirkens 
Affærer  paa  en  saadan  Maade,  at  det  vil  være  i  Overensstem- 
melse med  hans  Vilje.  Jeg  har  den  samme  Tro  som  den,  Nephi 
lagde  for  Dagen,  da  han  sagde,  at  Herren  ikke  forlanger  noget 
af  Menneskenes  Børn,  uden  han  aabner  Udvej  for  dem  til  at  ud- 
føre det,  han  har  befalet.  Saa  vidt  jeg  kender  mit  eget  Hjerte, 

søger  det  ene  og  alene  at  lære  Herrens  Ønsker  og  Vilje  at  kende, 
og  derefter  søger  jeg  med  alle  de  Evner  og  Kræfter,  som  jeg  be- 
sidder, at  arbejde  paa  Udforeisen  af  hans  Hensigter. 

I  Gaar  eller  i  Forgaars,  da  jeg  modtog  en  Liste  over  de  Salmer, 
det  var  foreslaaet,  vi  skulde  afsynge  i  Lobet  af  denne  Konference, 
læste  jeg  dem  over  uden  at  skænke  deres  Indhold  og  Betydning 
nogen  særlig  Tanke,  men  da  jeg  i  Morges  laa  i  min  Seng  og 
tænkte  paa  den  forestaaende  Konference,  kom  jeg  til  at  huske 
paa,  at  den  første  Salme,  der  skulde  synges  her  i  Dag,  var  »Kom 
Hellige,  fremad  og  frygter  ej«.  Jeg  besluttede  da  at  vælge  denne 
Salme  til  Tekst  for  mine  Aabningsbemærkninger,  og  da  at  sige 
det,  som  maatte  komme  mig  i  Tankerne  gennem  Resten  af  den 
Tid,  jeg  skulde  benytte. 

For  mig  er  det  en  vidunderlig  Salme,  og  Omstændighederne, 
under  hvilke  den  blev  skrevet,  giver  den  forøget  Interesse  i  mine 
Øjne.  Der  fortælles,  at  da  Pionererne  var  ved  at  begynde  deres 
Vandring  over  den  ensomme,  ode  Ørken,  en  tusinde  Miles  Rejse 
til  et  Sted,  hvis  Beliggenhed  de  ikke  kendte,  et  Sted,  som  Brig- 
ham havde  set  i  et  Syn,  sagde  han  til  Ældste  William  Clayton: 
>  William,  gaa  hen  og  skriv  en  Salme,  som  de  Hellige  kan  synge 
omkring  deres  Lejrbaal,  og  som  kan  være  til  Inspiration  og  Op- 
muntring for  dem  paa  deres  Rejse  over  Sletterne«,  og  Broder 
Clayton  gik  til  sit  Telt  og  kom  nogle  Timer  efter  tilbage  med 
denne  ypperlige  Pioner-Salme,  som  vi  lige  har  afsunget.  Den 
Dag,  jeg  ankom  til  Liverpool  for  at  præsidere  over  den  euro- 
pæiske Mission,  bad  Præsident  Lyman  mig  om  at  nævne  min 
Yndlingssalme  og  sagde:  »Vi  vil  synge  den  i  Aften«.  Jeg  sagde, 
at  jeg  ingen  havde,  —  at  der  var  mange  af  Salmerne,  som  jeg 
satte  stor  Pris  paa,  men  at  jeg  aldrig  havde  gjort  nogen  af  dem 
til  min  særlige  Yndling.  Han  sagde:  »Min  Yndlingssalme  er: 
.School  thy  feelings',  Præsident  Snows  var:  ,Zion  stands',  John 
Henry  Smiths  var:  ,Up,  awake',  Præsident  Wilford  Woodruf f s 
var:  ,Gud  har  saa  underfuld  en  Vis,  at  gøre  Un'dre  paa',  og  Præ- 
sident Lyman  sagde,  at  Præsident  Brigham  Youngs  Yndlings- 
salme var:  »O,  du  bjergkranste  Vraa«,  men  en  af  hans  Døtre  har 
senere  fortalt  mig,  at  dette  var  en  Fejltagelse,  og  at  han  mest  yn- 
dede Br.  Claytons  Salme:  »Da  Sandheds  skønne  Lys  frembrod, 
med  Frelse  til  vor  Jord;  hvor  faa  der  var,  som  det  adlød,  og 
modtog  Herrens  Ord«.  Den  Salme,  Br.  Daniel  H.  Wells  syntes 
bedst  om,  var:  »O,  du  bjergkranste  Vraa«.  Jeg  sagde  da:  »Broder 
Lyman,  De  behover  ikke  at  gaa  videre,  jeg  vil  vælge  mig  een 
med  det  samme.  Jeg  vil  tage  ,Kom,  Hellige',  det  skal  være  min 
Yndlingssalme.« 

Jeg  tror,  at  William  Clayton  var  inspireret  af  Herren,  da  han 
skrev  denne  Salme,  og  ogsaa  den  anden,  som  Præsident  Young 
satte  saa  stor  Pris  paa.  Det  var  en  skæbnesvanger  Rejse,  Pione- 
rerne nu  var  ved  at  begynde  paa.  Jeg  kan  ikke  tænke  paa  den 


uden  at  fyldes  med  Beundring  for  det  Mod,  den  Tro  og  den 
Viljekraft,  som  vore  Fædre  og  Modre  havde,  da  de  drog  ud  i  Ør- 
kenen uden  at  vide,  hvor  de  skulde  hen,  men  syngende: 

Kom  Hellige,  fremad  og  frygter  ej, 

Kun  med  Mod  fremad  drag! 
Jeg  har  talt  med  Hundreder  af  dem,  der  droge  over  Sletterne, 
og  de  har  bevidnet,  at  det  var  med  Fryd  og  Glæde,  de  foretog 
den  møjsommelige  Rejse,  der  førte  dem  til  dette  Sted. 

»Skønt  tornestrøet  kan  synes  denne  Vej; 

Gud  er  med  dig  hver  Dag.« 

Gud  var  i  Sandhed  med  dem  paa  deres  Rejse  Dag  for  Dag. 
»Os  bedre  er  at  jage  væk 
Unyttig  Kummer,  Kval  og  Skræk; 
Og  Fryd  bor  da  i  hver  en  Sjæl. 
Alt  er  vel,  alt  er  vel!« 

Og  ikke  alene  er  dette  Raad  godt  for  Folk,  som  rejser  over 
Sletterne,  men  det  er  et  godt  Raad  til  hver  eneste  af  os  hver  Dag 
i  vort  Liv.  Et  glad,  lykkeligt  Væsen,  en  rolig  og  tillidsfuld  Sjæl 
har  vor  himmelske  Faders  Behag.  Modtageligheden  for  og  Evnen 
til  at  tro  paa  og  annamme  Skriftens  Ord,  der  lærer  os  at  aner- 
kende Herrens  Haand  i  alle  Ting,  er  vor  himmelske  Fader  be- 
hagelig. 

»Mon  vi  skal  græde,  om  vor  Lod  er  haard? 

Nej,  o  nej  —  alt  er  vel! 

Hvo  kan  forvente,  han  Belønning  faar, 

Som  i  Kamp  ej  tog  Del?« 

Med  en  Mængde  Mennekser  er  Ulykken  desværre  den,  at  de 
ikke  er  villige  til  at  betale  Prisen;  de  er  ikke  villige  til  at  slaas 
for  Lykken  i  Livets  Kamp.  De  ligner  meget  de  Folk,  jeg  læste 
om  i  Br.  N.  L.  Nelsons  Bog,  som  jeg  tilfældigt  aabnede  forleden 
Dag,  nemlig  dem,  der  bogstaveligt  følger  Instruktionen  om  ikke  at 
bekymre  sig  om,  hvad  de  skal  tale.  Br.  Nelson  skrev,  al  mange 
af  dem,  der  ikke  bekymrede  sig  om,  hvad  de  sagde,  aldrig  var  i 
Stand  til  at  sige  ret  meget,  da  de  handlede  stik  imod  Befalingen 
om  at  søge  Lærdom  ved  Læsning  og  ved  Tro;  og  han  siger  om 
disse  Mennesker,  der  ikke  forbereder  sig,  at  naar  de  taler,  burde 
de  begynde  med  at  sige:  »O,  Herre,  her  er  jeg.  Jeg  har  en  Mund 
og  et  Par  Lunger,  som  jeg  vil  laane  dig  lidt,  fyld  mig  nu  med 
Visdom,  at  jeg  kan  opbygge  Forsamlingen«,  hvilket  han  sjæl- 
dent gor. 

»Hvo  kan  forvente,  han  Belønning  faar, 

Som  i  Kamp  ej  tog  Del? 

Omgjord  din  Lænd  og  tab  ej  Mod, 

Gud  fører  os  paa  sikker  Fod; 

Og  vi  skal  fole  i  vor  Sjæl  — 

Alt  er  vel,  alt  er  vel!« 


Denne  mægtige  Forsamling,  vort  smukke  Tempel,  vor  Admi- 
nistrationsbygning og  Templerne  fra  Canada  til  St.  George  og 
paa  Hawaiøerne  bærer  Vidnesbyrd  om,  at  Gud  aldrig  har  svigtet 
sit  Folk. 

»Vi  finde  Stedet  for  Guds  stille  Fred, 

Fjernt  i  Vest,  Zions  Land; 

For  Herrens  Folk  et  udsogt  helligt  Sted; 

Gud  os  der  signe  kan.« 

Jeg  tænker  ikke,  at  der  er  nogen  virkelig  Sidste-Dages  Hellig, 
som  ikke  tror,  at  Gud  beredte  dette  Land  for  sit  Folk.  Brighan: 
Young  stod  paa  Hojen  bag  det  nuværende  Fort  Douglas,  saa  ud 
over  den  ode  Dal  foran  sig  og  sagde:  »Dette  er  Stedet«.  Gud 
havde  vist  ham  dette  Sted  i  et  Syn,  for  han  nogensinde  kom  her- 
til. Flere  søgte  at  overtale  ham  til  at  drage  videre  til  det  frugt- 
bare Californien,  men  her  er  Stedet,  som  Gud  havde  udpeget,  og 
her  standsede  vi,  og  det  har  været  til  vort  Bedste. 

»Vor  Lovsang,  der  nu  hores  skal  — 

Genlyde  højt  i  Bjerg  og  Dal, 

For  Israels  Konge  —  glæd  din  Sjæl  — 

Alt  er  vel,  alt  er  vel! 

Om  Hytten  paa  vor  Rejse  brydes  ned, 

Salig  Dag,  alt  er  vel! 

Endt  er  da  al  vpr  Trængsel  og  Ufred, 

Og  hos  Gud  bor  vor  Sjæl.« 

Hvilken  vidunderlig  Tillidsfuldhed  —  alt  var  vel,  selv  om  de 
skulde  dø  i  Ørkenen  og  blive  nedsænket  i  en  ukendt  Grav,  saa  at 
sige.  Saaledes  var  deres  Tro  imidlertid;  og  de  kunde  Aften  efter 
Aften  synge  disse  Ord  fra  deres  Hjerters  Grund.  Deres  Sang  var 
i  Sandhed  en  Bøn  til  Herren.  De  troede  fuldt  og  fast  paa  Aaben- 
baringen  til  Profeten  Joseph  Smiths  Hustru,  hvori  der  siges:  »De 
Retfærdiges  Sang  er  som  en  Bøn  til  mig,  og  den  skal  bønhøres 
med  Velsingelse  paa  deres  Hoveder«.  Ligeledes:  »Min  Sjæl  fry- 
der sig  i  Hjertets  Sang«. 

»Om  Hytten  paa  vor  Rejse  brydes  ned. 

Salig  Dag,  alt  er  vel. 

Endt  er  da  al  vor  Trængsel  og  Ufred, 

Og  hos  Gud  bor  vor  Sjæl. 

Men  om  vort  Liv  det  bliver  spart, 

Og  vi  med  Israel  faar  Part; 

Vi  Jesus  da  vil  møde  snart  — 

Alt  er  vel,  alt  er  vel!« 

Jeg  husker,  at  min  Svigerfader,  afdøde  Oscar  Winters,  ved  en 
vis  Lejlighed  sagde  til  mig:  »Heber,  jeg  tror  ikke,  at  Ungdom- 
men i  Zion  tilfulde  fatter,  hvad  Broder  Claytons  Salme  betød  for 
os,  den  Gang  vi  sang  den  Aften  efter  Aften  under  vor  Vandring 


over  Sletterne;  jeg  tror  ikke,  at  vore  Korledere  fatter  det,  thi 
ellers  vilde  de  ikke  nojes  med  at  synge  kun  de  tre  Vers.  I  25—30 
Aar  har  jeg  forgæves  haabet  paa  at  høre  det  sidste  Vers  af  den 
Salme  blive  sunget  af  el  Kor,  men  jeg  har  aldrig  hørt  det.« 
^  Vi  begynder  at  synge  det  nu,  fordi  jeg  i  næsten  hver  eneste 
Stav  i  Zion  har  underrettet  Forsamlingen  og  Korenes  Ledere  om, 
at  dersom  de  kun  ønsker  at  synge  tre  Vers,  skulde  de  ikke  gøre 
det,  naar  jeg  var  til  Stede,  men  da  at  synge  det  fjerde  Vers  ogsaa. 
Broder  Winters  tilføjede:  »Jeg  vil  fortælle  dig  en  Begivenhed, 
som  fandt  Sted,  da  jeg  var  paa  Vejen  til  Dalen.  Da  vi  slog  Lejr 
en  Aften,  savnede  vi  en  af  vort  Rejseselskab.  En  Trop  Frivillige 
blev  samlet,  og  vi  skulde  lige  til  at  drage  tilbage  for  at  se,  om 
der  var  sket  noget  —  om  han  havde  haft  Besvær  med  Indi- 
anerne, eller  hvad  der  var  i  Vejen  —  da  saa  vi  ham  nærme  sig 
i  det  fjerne.  Han  naaede  Lejren,  vi  spændte  Studene  fra  hans 
Vogn  og  hjalp  ham  til  noget  Aftensmad.  Han  havde  følt  sig 
meget  utilpas  og  maatte  et  Par  Gange  lægge  sig  ved  Siden  af 
Vejen  for  at  hvile  sig.  Efter  Maaltidet  satte  han  sig  paa  en  stor 
Sten  ved  Lejrbaalet  og  begyndte  at  synge  Salmen  ,Kom,  Hellige'. 
Det  var  en  Regel  i  Lejren,  at  naar  som  helst  nogen  begyndte  at 
synge  denne  Salme,  stemte  alle  i  med;  men  af  en  eller  anden 
Grund  var  der  ingen,  som  sang  med  ved  denne  Lejlighed.  Hans 
Stemme  var  meget  spinkel  og  svag,  og  da  han  var  færdig,  lagde 
jeg  Mærke  til,  at  der  var  Taarer  i  næsten  alle  Tilhørernes  øjne. 
Han  sang  Salmen  særdeles  smukt,  med  en  svag  og  klagende 
Stemme,  men  med  Foleise  og  Inderlighed.  Den  næste  Morgen 
opdagede  vi,  al  han  ikke  var  ude  for  at  spænde  for;  vi  gik  da  hen 
til  hans  Vogn,  hvor  vi  erfarede,  at  han  var  død  i  Løbet  af  Nat- 
ten. Vi  gravede  et  Hul  i  Jorden  og  lagde  hans  Legeme  deri.  Vi 
kom  da  i  Tanke  om  den  Sten,  paa  hvilken  han  Aftenen  forud 
havde  siddet,  da  han  sang  — 

»Om  Hytten  paa  vor  Rejse  brydes  ned, 
Salig  Dag,  alt  er  vel. 
Endt  er  da  al  vor  Trængsel  og  Ufred, 
Og  hos  Gud  bor  vor  Sjæl.« 

Og  vi  rullede  Stenen  hen  over  hans  Grav.« 

Jeg  saa  Taarer  i  Broder  Winters  Øjne.  Han  aabnede  Munden, 
som  om  der  var  noget  mere,  han  vilde  sige,  men  han  betænkte 
sig  og  sagde  intet.  Jeg  fik  senere  at  vide,  at  efter  at  han  havde 
været  i  disse  Dale  i  nogen  Tid,  kom  han  fra  sit  Hjem  paa  Landet 
ind  til  Salt  Lake  City  for  at  mode  sin  Moder,  men  maatte  nojes 
med  Efterretningen  om,  at  hun  ogsaa  var  død,  for  hun  saa  sin 
Rejses  Maal. 

For  nogle  Aar  siden,  da  Burlington  Jernbanen  blev  anlagt 
gennem  Nebraska  og  WTyoming,  fandt  Ingeniørerne  et  Stykke  af 
en  Hjulring,  der  stak  op  af  Jorden,  og  hvorpaa  Ordte  »Winters« 
var  mejslet  ind.  De  skrev  til  Salt  Lake  City  om  deres  Opdagelse 


og  var  saa  hensynsfulde  at  forandre  Banelegemets  Retning  saa 
meget,  at  dette  kom  til  at  gaa  uden  om  det  Sted,  som  de  vidste 
var  en  Utahpioners  Grav.  Senere  har  vi  paa  selve  det  Sted  opført 
et  lille  Minde  om  Bedstemo'r  Winters,  og  som  Indskrift  har  vi 
benyttet  det  sidste  Vers  af  denne  Salme.  Naar  jeg  hører  den  sun- 
get, eller  naar  jeg  læser  den,  fyldes  mit  Hjerte  med  Taknemme- 
lighed mod  min  Fader  og  Moder  og  de  Tusinder  af  ædle  Mænd 
og  Kvinder,  der  rejste  over  de  ode  Prærier.  Mange  af  dem  rejste 
over  Sletterne  Gang  efter  Gang  for  at  yde  Hjælp  til  andre,  dojede 
Moje  og  Besvær  med  Glæde,  og  opfyldte  bogstaveligt  denne  Sal- 
mes inspirerede  Ord.  Aldrig  kan  jeg  tænke  paa  dem  uden  at 
fyldes  med  Beundring  og  Taknemmelighed,  og  jeg  beder  Herren 
hjælpe  mig  som  en  af  Pionerernes  Efterkommere  til  at  være  lige 
saa  trofast,  ærlig  og  opofrende  som  dem. 

Hvad  var  det,  der  forte  dem  hertil?  Det,  at  de  havde  et  bræn- 
dende og  levende  Vidnesbyrd  i  deres  Hjerter  om  Jesu  Kristi 
guddommelige  Mission.  De  kom,  fordi  de  havde  en  fast  Over- 
bevisning om,  at  Gud  lever,  at  han  horer  og  besvarer  Bonner,  at 
Jesus  er  Verdens  Frelser  og  Forløser,  og  at  Joseph  Smith  er 
hans  Profet.  Gud  havde  givet  dem  dette  Vidnesbyrd.  Naar  jeg 
tænker  paa  Landet,  som  det  er  i  Dag,  paa  den  Fred  og  Velstand, 
der  hersker  her  fra  Canada  til  Arizona,  da  takker  jeg  Gud  der- 
for. Naar  jeg  tænker  paa,  at  der  maaske  ikke  er  noget  andet 
Sted  i  De  forenede  Stater,  der  er  mere  fredeligt,  mere  fri  for  Pø- 
beloptøjer og  for  de  ovrige  Uroligheder,  der  forstyrrer  Folkets 
Ro  og  skaber  Usikkerhed  og  Bekymring,  er  jeg  i  Sandhed  tak- 
nemmelig, og  jeg  maa  erkende,  at  William  Glayton  var  inspire- 
ret til,  under  Herrens  Profet,  Brigham  Youngs,  Beskikkelse,  at 
skrive  den  Salme,  der  skulde  opmuntre  og  troste  de  Hellige.  Jeg 
anerkender  Inspirationen  i  de  Ord,  at  de  vilde  finde  et  Sted,  som 
Gud  havde  beredt  fjernt  i  Vest.  Naar  jeg  tænker  paa  de  frygte- 
lige Ødelæggelser,  der  under  Borgerkrigen  hjemsøgte  de  Egne. 
hvorfra  de  Sidste-Dages  Hellige  blev  drevet  i  Missouri  og  Illi- 
nois, er  jeg  taknemmelig  for,  at  de  Sidste-Dages  Hellige  undgik 
disse  forfærdelige  Ulykker,  og  jeg  anerkender  Herrens  Haand  i 
dette.  Hvorfor  kom  de  her?  —  De  kom  i  den  udtrykkelige  Hen- 
sigt at  tjene  Gud  for,  som  det  siges  i  den  næste  Salme,  vi  sang. 
at  gøre,  hvad  der  er  ret.  Jeg  tror,  at  denne  anden  Salme  er  vær- 
dig til  al  kaldes  en  Kampsang: 

»Gor,  hvad  er  ret,  thi  snart  Dag  det  vil  blive! 
Sejre  vil  Lysets  og  Frihedens  Sag! 
Engle  i  Stilhed  nojagtig  opskrive 
Tavse  vor  Vandel  hver  eneste  Dag. 

Gor,  hvad  er  ret,  thi  nu  Lænkerne  brydes, 
Aagene  splintres,  selv  Mørket  er  spredt. 
Haabet  om  Frihed  af  Folkene  nydes, 
Sandheden  sejrer;  gør  altid  kun  ret! 


Gor,  hvad  er  ret!  o,  vær  tro  og  frimodig, 
Fremad,  kun  fremad,  din  Løn  er  beredt; 
Torres  skal  Taaren,  var  Vejen  end  blodig, 
Himlen  dig  signer,  naar  kun  du  gor  ret! 

Gor,  hvad  er  ret,  Id  saa  Følgerne  komme! 
Svigt  ej  i  Kampen  for  Friheds  Idræt, 
Modigen  fremad,  til  Proven  er  omme, 
Gud  dig  beskærmer,  gor  derfor  kun  ret. 

Det  er  det,  vore  Fædre  og  Modre  kom  hertil  for.  Vor  afdode 
Præsident  Joseph  Smith  arbejdede,  fra  den  Dag,  da  han  som  et 
Barn,  ti  Aar  gammel,  drog  over  Sletterne  med  sin  Moder,  og  til 
sin  Dod,  70  lange  Aar,  i  Tide  og  Utide  paa  at  gøre,  hvad  der  var 
ret  under  alle  Forhold  og  i  alle  Omstændigheder.  Hans  Liv  var 
et  Eksempel  paa  Mod  og  Villighed  til  at  gore  det  rette,  uden 
Frygt  for  Folgerne. 

Naar  jeg  tænker  paa  de  Sidste-Dages  Helliges  vidunderlige 
Fremgang,  paa,  hvad  de  har  udrettet,  og  hvad  de  nu  udretter, 
og  paa  den  Agtelse,  som  nu  bliver  vist  dem,  sammenlignet  med 
den  Foragt,  de  for  Aar  tilbage  var  Genstand  for,  foler  jeg  i 
Sandhed  Trang  til  at  takke  Herren  for  alle  hans  Gaver  og  Vel- 
signelser, og  jeg  beder  enhver  Sidste-Dages  Hellig  om  at  "forme 
deres  Liv  saaledes,  at  de  i  Ordets  fulde  Betydning  vil  gore  det, 
der  er  ret,  og  lade  Følgerne  komme.  Af  alle  mine  Evner  for- 
maner jeg  de  Sidste-Dages  Hellige  til  at  holde  Herrens  Befalin- 
ger. Det  er  en  uomstødelig  Sandhed,  at  »Lydighed  er  bedre  end 
Offer,  og  at  være  hørsom  end  det  fede  af  Vædre«.  Den  Mand  og 
Kvinde,  som  adlyder  Herrens  Love,  vokser  og  forfremmes  i  Lys, 
Kundskab  og  Intelligens,  og  frem  for  alt  vil  deres  Vidnesbyrd 
om  den  Herre  Jesus  Kristus  forøges.  Naar  jeg  tænker  paa  alt  det. 
vi  har  udrettet,  og  paa,  at  vi  er  her  i  Opfyldelse  af  Joseph 
Smiths  Forudsigelse,  at  de  Sidste-Dages  Hellige  skulde  komme 
til  Klippebjergene  og  blive  et  stort  og  mægtigt  Folk,  mindes  jeg 
de  Lidelser,  de  Prøver  og  Genvordigheder,  som  Folket  gik  igen- 
nem under  Uddrivelsen  fra  Missouri  og  fra  Illinois,  og  jeg  maa 
udbryde,  at  Gud  i  Sadnhed  har  beskyttet  og  velsignet  os  i  dette 
Land,  og  vi  er  ligefrem  forpligtet  til  at  tjene  ham,  saaledes  at 
de,  der  ikke  kender  Sandheden,  kan  se  den  Ærlighed,  Oprigtig- 
hed og  Hengivenhed,  der  kendetegner  vort  Liv,  og  derigennem 
pn askyndes  til  at  undersøge  den  Herres  Jesu  Kristi  Evangelium. 

Der  er  blevet  sagt  til  os  i  en  Aabenbaring  fra  Herren,  at  vi 
skulde  arbejde  med  Iver  for  en  god  Sag,  og  at  vi  skulde  udføre 
megen  Retfærdighed  af  vor  egen  fri  Vilje;  thi  vi  har  Evnen  til 
at  handle  efter  eget  Tykke;  og  dersom  vi  gor  det  gode,  vil  vi 
ingenlunde  miste  vor  Belønning.  Jeg  glæder  mig  altid  ved  at 
læse  i  Pagtens  Bog,  at  der  blev  fastslaaet  en  urokkelig  Lov  i 

(Fortsættes  Side  14.) 


NYTAARS  BETRAGTNINGER. 


Atter  vendes  Bladet  i  Tidens  Bog,  Aaret  1919  har  fuldendt  sit 
Løb,  og  vi  befinder  os  nu  i  et  nyt  Tidsafsnit  i  vort  Liv. 

»Tiden  ruller  stadigt  frem, 
Intet  kan  den  standse, 
Intet  Vaaben  haver  Klem 
Mod  dens  haarde  Lanse, 
Og  vi  mærker,  at  dens  Tand 
Gnaver  stærkt  paa  Kvinde,  Mand, 
Saa  tilsidst  den  sejrer.« 

Det  svundne  Aar  vil  vi  lamge  erindre  paa  Grund  af  de  Uro- 
ligheder og  ugunstige  Forhold,  der  igennem  dette  Aar  har  her- 
sket i  alle  Lande,  men  lad  os  haabe,  at  alle  de  indviklede  Spørgs- 
maal,  som  nu  beskæftiger  alle  Sind  og  hvis  Losning  vedrorer 
alle  Nationer  og  alle  Individer,  maa  blive  ordnet  tilfredsstil- 
lende i  det  nye  Aar,  saa  at  Handel  og  Industri  igen  maa  blom- 
stre, og  at  alle  Mennesker  igen  maa  blive  beskæftiget  med  at 
skabe  og  frembringe  i  Stedet  for  at  tilintetgøre,  og  Naturens 
Hjadpekilder  udnyttede  endnu  mere  end  tilforn,  thi  Jorden  gem- 
mer i  sit  Skod  en  Overflødighed  af  alt  det,  som  Menneskene 
trænger  til,  til  deres  Bekvemmelighed,  Lykke  og  Fremgang. 

Den  beklagelige  Stilling,  som  eksisterer  i  Verden  i  Dag,  er  Re- 
sultatet af  Uvidenhed,  Selviskhed  og  Ringeagt  af  Guds  Bud  og 
Love. 

»Ja  mange  pa  af  ører  sig  selv  megen  Møje, 
Fordi  de  foragte  Guds  Love  og  Bud, 
Og  om  de  ej  alt  her  paa  Jorden  maa  døje, 
Saa  husk,  at  de  en  Gang  skal  dommes  af  Gud.« 

Vi  kan  ikke  undlade  at  hentyde  til  den  lykkelige  Stilling,  som 
Folket  i  vor  gode  og  yndige  Stat,  Utah,  befinder  sig  i,  thi  uagtet 
de  uheldige  Forhold  i  Verden  ogsaa  har  sin  Indflydelse  paa  Stil- 
lingen der,  saa  er  der  dog  ingen  Mangel  paa  nogen  af  Livets 
Nødvendigheder,  nej,  der  er  i  Overflødighed  af  Føde  og  Klæder 
til  alle  Statens  Indbyggere.  Som  et  Bevis  for  denne  Paastand  vil 
vi  kun  hentyde  til,  hvad  vor  Kirkes  kvindelige  Hjælpeforening  i 
Utah  har  været  i  Stand  til  at  gøre  for  den  hungrende  Verden, 
idet  denne  Organisation  overleverede  205,518  Bushels  Hvede  til 
den  amerikanske  Fødeadministration  uden  at  lobe  den  mindste 
Risiko  for,  at  Befolkningen  i  Utah  skulde  komme  til  at  mangle 
Brød. 

Vi  sporger  alle  tænkende  Mennesker:  Har  der  været,  eller  er 
der  nu  en  kvindelig  Hjælpeforening  i  nogen  af  Verdens  store, 
kristelige  Kirkesamfund  —  udenfor  Jesu  Kristi  Kirke  af  Sidste  - 
Dages  Hellige  —  som  kan  fremvise  et  Sidestykke? 

»Salige  ere  de  barmhjertige,  thi  dem  skal  vises  Barmhjertig- 
hed.« 

»Gor  hvad  er  Ret,  thi  nu  Lænkerne  brydes, 
Aagene  splintres,  selv  Morket  er  spredt, 
Haabet  om  Frihed  af  Folkene  nydes, 
Sandheden  sejrer,  gor  altid  kun  Ret.« 

Naar  vi  nu  byder  det  nye  Aar  velkommen,  hvilket  Aar  uden 
Tvivl  har  mange  vigtige  Begivenheder  i  sit  Skod,  er  det  en  pas- 
sende Tid  til  at  fatte  nye  Beslutninger  angaaende  vor  fremtidige 
Vandring  paa  Livets  tornebestroede  Sti  og  beslutte,  at  vi  vil  leve 
i  Overensstemmelse  med  Guds  Bud,  saa  vi  maa  blive  berettiget 
til  de  Velsignelser,  som  er  lovet  alle  sande  Kristi  Efterfølgere. 

»Salige  ere  de,  som  gore  hans  Befalinger,  paa  det  de  kunne 
faa  Adgang  til  Livets  Træ  og  indgaa  igennem  Porten  i  Staden.« 
(Aab.  22,  14). 

Lad  os  iføre  os  den  fulde  Rustning,  —  Kundskab  om  Gud  og 
hans  Hensigter  med  os  i  denne  Verden,  hvorved  vi  skal  blive 
i  Stand  til  at  overvinde  den  Ondes  Magt  og  sejre  paa  Stridens 
Mark. 

»Sikkert  forer  i  sit  Skjold 

Aaret.  som  vi  mode, 

Bag  dets  hoje,  dunkle  Vold 

Ej  blot  Dromme  sode. 

Men  paa  Herren  stol  kun  trygt, 

Ingen  Grund  der  er  til  Frygt, 

Naar  paa  ham  vi  haabe.« 

Med  dette  Nummer  af  »Skandinaviens  Stjerne«  begynder  den 
sin  ni  og  tresindstyvende  Aarsvandring,  og  vi  har  tænkt,  at  det 
vilde  være  mere  tidsmæssigt  at  iføre  den  en  ny  Dragt:  lade  den 
trykke  med  nye  Typer,  som  de  alle  Vegne  bruges  nu,  og  forsyne 
den  med  en  ny  Titelform.  Det  er  og  skal  blive  vor  Opgave  at  gøre 
Stjernens  Indhold  interessant  og  lærerigt,  saa  at  den  ogsaa  i 
Fremtiden  maa  svare  til  sit  Navn,  og  at  den  altid  maa  være  en 
velkommen  Gæst  iblandt  det  skandinaviske  Folk  i  alle  Lande, 
samt  et  Middel  til  at  lede  de  Vise  til  Kundskab  om  Sandheden 
paa  samme  Maade,  som  Betlehems-Stjernen  ledte  de  vise  Mænd 
fra  Østen  til  den  forventede  Messias. 

KONFERENCE-MØDER. 

Da  Referaterne  fra  Konferencerne  i  Kristiania  og  Bergen  des- 
værre er  kommet  os  for  sent  i  HændeT^Tar-rr'aTTselr'derfbr  bedst 
ikke  at  optage  dem  i  Stjernen  denne  Gang,  og  vi  beder  Konfe- 
rencepræsidenterne for  Fremtiden  at  indsende  Rapporterne 
umiddelbart  efter  Konferencens  Afholdelse. 

SØNDAGSSKOLEN. 


Det  er  en  Kendsgerning,  at  Jesu  Kristi  Kirke  af  Sidste-Dages 
Hellige  i  Utah  har  de  bedste  Sondagsskoler  i  Verden,  ikke  alene 
hvad  Organisation  angaar,  men  ogsaa  med  Hensyn  til  Undervis- 
nings-Metoderne, idet  de  Emner,  der  passer  for  de  respektive 
Klasser,  bliver  taget  op  til  Drøftelse  og  bliver  analyseret  og 
diskuteret,  hvorved  enhvers  individuelle  Evner,  lige  fra  den 
mindste  til  den  storste,  bliver  udviklet  paa  den  mest  harmoniske 
Maade. 

Idet  vi  er  meget  interesseret  i  Søndagsskole-Arbejdet  her  i 
Skandinavien,  onsker  vi  at  henlede  Opmærksomheden  paa  føl- 
gende Plan,  som  vi  anbefaler  dem,  der  virker  i  Søndagsskolen. 
at  følge: 

1.  Orgelmusik. 

2.  Oplæsning  af  et  kortfattet  Referat  fra  fore- 
gaaende  Søndagsskole,  samt  Navnelisten. 

3.  Bekendtgørelse  af  Moderne. 

4.  Sang  af  hele  Skolen. 

5.  Aabningsbon. 

6.  Sang. 

7.  Korlektie. 

8.  Klasseundervisning. 

9.  Samling  af  Klasserne. 

10.  Sang  af  hele  Skolen. 

11.  Taksigelse. 

12.  Musik. 

Denne  Plan  følges  i  alle  de  bedste  Søndagsskoler  i  Utah,  og 
vi  kan  bevidne,  at  de  bedste  Resultater  opnaas  derved.  Vi  har 
opdaget,  at  i  alle  de  Sondagsskoler,  vi  har  besøgt  saavel  i  Norge 
som  Søndagsskolen  her  i  Kobenhavn,  bliver  der  benyttet  for- 
ældede Undervisningsmetoder,  idet  der  bliver  læst  Kapitler,  som 
derpaa  bliver  diskuteret.  Da  disse  lange  Kapitler  ofte  omfatter 
flere  Emner,  er  det  umuligt  at  faa  et  klart  Begreb  om  hvert 
Emne. 

Vi  anbefaler  derfor  følgende  Plan: 

I  første  Klasse  skulde  der  benyttes  korte  Fortællinger  og  lette 
Smaasange,  og  Børnene  skulde  gengive  dem  under  Ledelsen  af 
Lærerinden.  Den  samme  Metode  skulde  følges  i  anden  Klasse, 
kun  paa  en  mere  omfattende  Maade.  I  den  tredie  og  fjerde  Klasse 
kan  man  begynde  at  diskutere  Principper  vedrørende  Evange- 
liet, og  angaaende  Nødvendigheden  af  at  udvikle  de  individuelle 
Evner  og  Egenskaber,  men  under  alle  Omstændigheder  maa  Læ- 
reren eller  Lærerinden  holde  sig  til  eet  Emne. 

I  den  teologiske  Klasse  skulde  der  gives  enhver  Lejlighed  til 
at  stille  og  besvare  Spørgsmaal  vedrorende  det  Emne,  der  er 
under  Overvejelse. 


Daaben 

Vi  giver  følgende  Plan  som  en  Illustration: 
Emnet  for  Timen  er  Daab,  Læreren  skriver  da  f.  Eks.  paa  den 
sorte  Tavle: 

11.  Definition. 
2.  Ælde: 
3.  Maade: 
^  4.  Hensigt: 

o.  Nødvendighed: 
(>.  Resumé: 

Det  er  de  Hovedpunkter,  han  ønsker  at  gaa  ud  fra. 

Undervisningstimen  kunde  da  f.  Eks.  forlobe  som  følger: 

Læreren:  Hvem  besvarer  Sporgsmaal  1  og  giver  den  bedste 
Forklaring  af  Daaben? 

Eleven:  Daaben  er  en  god  Samvittighedspagt  med  Gud. 

Da  dette  Svar  er  fyldestgørende,  gaar  Læreren  videre. 

Læreren:  Punkt  2,  »Daabens  Ælde«,  vil  vi  tage  i  to  Afsnit. 

Naar  Sporgsmaalet  er  »Daabens  Ælde«,  maa  Opgaven  natur- 
ligvis gaa  ud  paa  at  undersøge,  hvor  langt  vi  kan  følge  Daaben 
tilbage  i  Tiden,  men  vi  vil  ogsaa,  da  vi  finder  dette  berettiget, 
undersøge,  hvor  længe  Daaben  blev  udført  under  sin  rigtige 
Form  i  Tiden  efter  Kristus.  Hvem  kan  fortælle  os,  hvor  vi  forst 
finder  Daab  praktiseret  for  Kristus  og  hans  Apostle? 

Eleven:  Det  forste  Sted,  hvor  Daaben  omtales,  er  Beretnin- 
gen om  Johannes  den  Dober,  der  døbte  i  Jordans  Flod, 
og  da  ingen  af  Evangelisterne  beretter  om,  at  Jøderne  blev 
forbavset  over  Johannes'  Forkyndelse  af  Daab,  kan  vi  slutte,  at 
denne  Ordinance  ikke  var  ny  for  dem.  Selv  ikke  Farisæerne  drog 
jo  dens  Nødvendighed  i  Tvivl,  men  kom  og  vilde  dobes  af  ham. 

Læreren:  Kan  vi  lære  endnu  mere  af  Interesse  for  vort  Emne  i 
Bibelens  Beretning  om  Johannes'  Daab? 

Eleven:  Ja,  da  Kristus  kom  til  Johannes  for  at  blive  dobt,  stod 
den  gamle  Pagt,  Moseloven,  endnu  fuldstændig  ved  Magt,  det 
nye,  Evangeliet,  havde  endnu  ikke  taget  dets  Plads,  og  dog  siger 
Kristus  til  Johannes:  »Tilsted  det  nu,  Johannes,  thi  saaledes  bor 
det  os  at  fuldkomme  alt,  hvad  ret  er.«  Det  henhørte  altsaa  til 
»alt  hvad  ret  var«  under  den  gamle  Pagt  at  blive  dobt,  thi  den 
gamle  Pagt  stod  endnu  ved  Magt,  og  baade  Kristus  og  Johannes 
maatte  strengt  følge  den. 

Læreren:  Kan  nogen  fore  Daaben  endnu  længere  tilbage  i  Ti- 
den? 

Eleven:  Den  danske  Kirkehistoriker  Fabricius  skriver,  at  de. 
som  gik  over  til  den  jødiske  Tro,  blev  indlemmet  i  denne  ved  en 
Daabshandling.* 
*  Læs  Josephus. 

Elev  2:  I  Tilslutning  til  det  førnævnte  kan  jeg  oplyse,  at  vi  har 
historiske  Beviser  for,  at  en  Mængde  omboende  Nationer  blev 
dobt  i  Kong  Salomons  Dage. 


^ 

Elev  3:  Vi  har  ogsaa  mange  berømte  Skribenters  Ord  for,  al 
Daab  blev  udfort  som  en  religios  Handling  af  Joderne  i  Åarhun- 
dreder  for  Kristi  Fødsel. 

Elev  k:  Paulus  underretter  os  om  i  et  af  sine  Breve,  at  Jøderne 
blev  dobl  efter  deres  Udgang  af  Ægypten.  Han  skriver:  -Vore 
Fædre  vare  alle  under  Skyen,  og  de  gik  alle  igennem  Havet,  og 
de  ere  alle  dobte  til  Moses  i  Skyen  og  i  Havet.« 

Elev  5:  Vi  forstaar  ogsaa,  naar  vi  læser  Pauli  Brev  til  Gaia- 
terne, at  Evangeliet  blev  forkyndt  for  Abraham,  og  at  han  føl- 
gelig er  blevet  døbt. 

Elev  6:  Ved  et  Par  simple  logiske  Tankeslutninger  kan  vi  og- 
saa ud  fra  Bibelen  skønne,  at  Noah  blev  døbt,  og  at  Enok  lige- 
ledes er  blevet  døbt. 

Læreren:  Vi  Sidste -Dages  Hellige  har  jo  desuden  fra  Den 
kostelige  Perle  en  Oplysning  mere,  idet  vi  derfra  ved,  at  ogsaa 
Adam  gennemgik  Daabens  Ordinance,  og  vi  har  nu  lært,  at 
denne  hellige  Handling  har  eksisteret  saa  længe,  Verden  har 
staaet.  Den  er  lige  saa  gammel  som  Frelse  i  Guds  Rige. 

Hvor  længe  blev  nu  Daaben  udført  i  sin  rigtige  Form  i  Tiden 
efter  Kristus?  Vi  tager  dette  Sporgsmaal  i  to  Afdelinger: 

I.  Hvor  lang  Tid  blev  Daab  for  voksne  opretholdt? 

Eleven:  De  historiske  Vidnesbyrd  gaar  ud  paa,  at  der  i  de 
første  to  Hundrede  Aar  efter  Kristus  ikke  blev  døbt  smaa  Born. 
i  det  tredie  Aarhundrede  kom  Brydningen,  og  i  Aaret  252  sam- 
ledes Biskopperne  til  Synode  i  Karthago,  og  under  deres  For- 
handlinger her  blev  Daaben  af  smaa  Born  approberet,  men  den 
blev  dog  ikke  almindelig  før  i  det  femte  Aarhundrede. 

Læreren:  Vi  vil  nu  betragte  den  anden  Del  af  Sporgsmaalet. 
Hvor  lang  Tid  efter  Kristus  blev  Neddyppelsens  Daab  udført? 

Eleven:  Vi  ved  for  Danmarks  Vedkommende,  at  man  ved  Ti- 
den omkring  Reformationen  var  begyndt  at  afvige  fra  fuld- 
stændig Neddyppelse  og  nøjedes  med  Overøsning.  Da  Luthers 
Ven,  Bugenhagen,  efter  Reformationen  kom  hertil  og  skulde 
hjælpe  til  med  at  ordne  alt  det  nye  paa  den  rette  Maade,  blev 
han  meget  forfærdet  over  dette,  og  han  sorgede  for  at  faa  Tin- 
gene tilbage  til  sine  rette  Folder  igen.  Kristian  IV's  Daab  var 
indrettet  paa  at  skulde  være  en  Mønslerdaab,  og  han  blev  dobt 
ved  Neddyppelse,  Aaret  1577.  —  Neddyppelsens  Daab  er  saaledes 
blevet  opretholdt  her  i  Danmark  til  omkring  Aaret  1600. 

Læreren:  3.  Dette  Punkt  deler  vi  i  tre  Sporgsmaal.  I.:  Hvem 
har  Lov  til  at  døbe? 

Eleven:  Den,  der  holder  Præstedømmet  som  Præst  eller 
Ældste. 

Læreren:  II.  Hvem  maa  dobes? 

Eleven:  Den,  der  tror  og  har  omvendt  sig. 

Læreren:  Hvem  er  folgelig  udelukket? 

Eleven:  De  smaa  Born. 

Læreren:  III.  Hvorledes  udfores  Daaben? 

Eleven:  Ved  fuldstændig  Nedsænkning  i  Vandet. 

Læreren:  Punkt  IV.  Hvad  er  Hensigten  med  Daaben? 

Elev  1:  Daaben  er  Døren  til  Guds  Rige. 

Elev  2:  I  Daaben  indgaar  vi  en  Pagt  med  Gud,  vi  lover  at 
holde  hans  Bud,  og  han  giver  os  vore  S ynderes^ForladelséZ 

Læreren:  Punkt  5.  Er  Daaben  af  nogen  Nødvendighed  for  vor 
Frelse? 

Eleven:  Ja,  uden  nogen  bliver  fodt  af  Vand  og  Aand,  kan  han 
ikke  indkomme  i  Guds  Rige. 

Læreren  beder  derpaa  en  af  Eleverne  give  et  Resumé  af  Lek- 
tien (et  kortfattet  Hovedindhold  af,  hvad  der  er  gennemgaaet 
den  Dag). 

Hver  Time  begynder  med  et  Tilbageblik  paa  forrige  Times 
Lektie,  saa  at  Lektierne  paa  en  naturlig  Maade  kan  blive  kædet 
sammen  og  udgore  et  harmonisk  Hele. 

Denne  Lektie  vil  overbevise  enhver  om,  at  en  Time  ikke  er 
for  lang  Tid,  naar  man  skal  klare  eet  Emne  i  alle  Enkeltheder, 
og  at  det  vil  blive  til  storre  Fordel  end  at  læse  Vers  og  Kapitler. 

Alle  Medlemmer  skulde  opmuntres  til  at  læse  og  studere 
hjemme,  saa  at  de  kunde  komme  til  deres  Klasser  godt  forberedt 
og  tage  Del  i  Besvarelserne  af  allé  de  Sporgsmaal,  der  bliver 
fremsat,  saa  at  alle  maa  faa  et  klart  Begreb  om  Emnets  fulde  Be- 
tydning gennem  Lærerens  grundige  Undervisning. 

I  Forbindelse  med  ovennævnte  onsker  vi,  at  Sondagsskolens 
Elever  ved  Konfereneemoderne  gaar  hver  til  sin  Klasse,  og  Un- 
dervisningen foregaar  paa  samme  Maade  som  de  øvrige  Søn- 
dage, da  man  kun  ved  denne  Fremgangsmaade  er  i  Stand  til  at 
faa  et  Indblik  i,  hvad  Arbejde  der  er  udfort  i  det  forløbne  halve 
Aar,  og  hvilke  Metoder  de  forskellige  Klasser  benytter. 


TALE  AF  PRÆSIDENT  HEBER  J.  GRANT. 

(Fortsat  fra  Side  7.) 

Himlen,  for  denne  Jords  Grundvold  blev  lagt,  ifølge  hvilken  alle 
Velsignelser  blev  forjættede,  og  naar  vi  modtager  nogen  Velsig- 
nelse, er  det  ved  at  lyde  den  Lov,  efter  hvilken  den  er  forjættet. 
Naar  jeg  gaar  ind  i  et  Hus  for  at  salve  en  syg,  og  jeg  ved,  at 
Husets  Beboere  har  holdt  Visdomsordet,  ved  at  de  har  opfyldt 
den  Lov,  der  giver  dem  Ret  til  Herrens  Velsignelse,  kan  jeg  ad- 
ministrere til  de  Mennesker  med  Tro,  idet  jeg  ved,  at  hvis  det 
ikke  er  Herrens  Vilje,  at  den  Syge  skal  kaldes  bort,  vil  han  hore 
og  besvare  Troens  Bøn  og  skænke  Helbredelse. 

Naar  jeg  tænker  paa  vort  Folks  Tilstande  for  nogle  Aar  til- 
bage, paa,  at  nogle  af  de  største  og  vigtigste  Aabenbaringer,  der 
blev  givet  til  Kirken,  kom  til  os  fra  Fængslets  Celler,  og  saa  paa 
Tilstandene  i  Dag  —  hvilken  Modsætning.  Gud  har  i  Sandhed 

været  god  mod  dette  Folk.  Jeg  tror,  at  den  storste  af  alle  vore 
Aabenbaringer  er  den,  vi  modtog  som  Svar  paa  en  Bon  fra  Pro- 
feten Joseph  Smith,  da  han  var  i  Liberty  Fængsel  i  Clay  Co. 
Missouri,  den  20.  Marts  1839.  Han  bad  til  Herren: 

»O  Gud!  hvor  er  du?  Og  hvor  er  Paulunet,  der  dækker  dit 
Gemmested?  Hvor  længe  skal  din  Haand  holdes  tilbage,  og 
dit  Øje,  ja  dit  rene  Øje,  skue  ned  fra  de  evige  Himle  paa 
den  Uret,  der  vederfares  dit  Folk  og  dine  Tjenere,  og  dine 
Øren  gennemtrænges  af  deres  Angstraab?«  o.  s.  v. 

Som  Svar  paa  dette  giver  Herren  mange  vigtige  Lærdomme, 
deriblandt  folgende: 

»Hvorlænge  kan  rindende  Vand  forblive  urent?  Hvilken 
Magt  kan  standse  Himlene?  Ligesaa  godt  kunde  Mennesket 
udrække  sin  svage  Arm  for  at  standse  Missourifloden  i  dens 
bestemte  Lob  eller  vende  Sirommen  i  modsat  Retning,  som 
at  forhindre  den  almægtige  fra  at  udgyde  Kundskab  fra 
Himlen  paa  de  Sidste-Dages  Helliges  Hoveder. 

Se,  mange  er  kaldede,  men  faa  er  udvalgte.  Og  hvorfor 
er  de  ikke  udvalgte? 

Fordi  deres  Hjerter  er  de  verdslige  Ting  hengivne,  og  de 
tragte  efter  menneskelig  Ære,  saa  de  ikke  kunne  lære  denne 
ene  Lektie: 

Al  Præstedømmets  Rettigheder  er  uadskilleligt  forbundne 
med  Himlens  Kræfter,  og  at  Himlens  Kræfter  ikke  kotrol- 
leres  eller  bruges  uden  ifolge  Retfærdighedens  Principper. 

At  de  kunne  overdrages  paa  os,  er  sandt;  men  naar  vi 
forsoge  at  skjule  vore  Synder,  tilfredsstille  vort  Hovmod  og 
vor  forfængelige  Ærgerrighed  eller  udove  Kontrol,  Herre- 
domme eller  Tvang  over  Menneskenes  Sjæle  i  nogen  som 
helst  Grad  af  Uretfærdighed,  se  da  unddrgaer  Himlene  sig 
os,  Herrens  Aand  bedrøves,  og  naar  den  bortdrages,  da  er 
saadanne  Mænds  Præstedomme  og  Myndigehd  tilende. 

Se,  forend  han  bliver  del  va'r,  er  han  overladt  til  sig  selv, 
til  at  stampe  mod  Brodden,  forfølge  de  Hellige  og  stride 
mod  Gud. 

Ved  sorgelig  Erfaring  har  vi  lært,  at  det  ligger  i  næsten 
alle  Menneskers  Natur  og  Tilbøjelighed,  saa  snart  de  for- 
moder, at  de  har  erholdt  en  Smule  Myndighed,  straks  at  be- 
gynde at  udove  uretfærdigt  Herredomme. 

Paa  Grund  heraf  er  magne  kaldede,  men  faa  udvalgte. 

Ingen  Magt  eller  Indflydelse  kan  eller  bør  udoves  i  Kraft 
af  Præstedømmet,  uden  ved  Overbevisning,  Langmodighed, 
Mildhed,  Sagtmodighed  og  uskrømtet  Kærlighed; 

Ved  Venlighed  og  sand  Kundskab,  som  uden  Hykleri  og 
uden  Svig  skal  storligen  udvide  Sjælen, 

Irettesætte  skarpt,  naar  dreven  dertil  ved  den  Helligaand, 

og  derefter  udvise  storre  Kærligbed  mod  en  saadan,  som  du 
har  irettesat,  paa  det  at  han  ikke  skal  holde  dig  for  en 
Fjende. 

At  han  maa  erfare,  at  din  Trofasthed  er  stærkere  end  Dø- 
dens Baand. 

Lad  dit  Hjerte  være  fuldt  af  Kærlighed  til  alle  Mennesker 
og  til  Troens  egne,  lad  Dyden  altid  pryde  dine  Tanker;  da 
skal  du  have  storre  Frimodighed  for  Guds  Aasjii,  og  Præ- 
stedømmets Lærdomme  skal  falde  paa  din  Sjæl  som  Dug 
fra  Himlen. 

Den  Helligaand  skal  blive  din  stadige  Ledsager,  og  dit 
Septer  Retfærdighedens  og  Sandhedens  uforanderlige  Sep- 
ter,  og  dit  Herredomme  skal  være  et  evigt  Herredomme,  og 
uden  Tvangsmidler  skal  det  tilflyde  dig  fra  Evighed  til  Evig- 
hed.« 

At  Profeten  blev  indespærret  i  Fængslet,  afbrod  ikke  Forbin- 
delsen mellem  Gud,  vor  himmelske  Fader,  og  dette  hans  ud- 
valgte Redskab  her  paa  Jorden.  En  af  de  storste  af  alle  de  store 
Lektier,  der  er  kommet  til  os,  som  besidder  Præstedomme t,  blev 
givet,  medens  han  var  i  Fængsel:  —  »Ingen  Magt  eller  Indfly- 
delse kan  eller  bor  udoves  i  Kraft  af  Præstedømmet  uden  ved 
Overbevisning,  Langmodighed,  Mildhed,  Sagtmodighed  og 
uskrømtet  Kærlighed;  ved  Venlighed  og  sand  Kundskab,  som 
uden  Hykleri  og  uden  Svig  skal  storligen  udvide  Sjælen »,  og 
saaledes  videre.  Staaende  som  Hovedet  for  denne  store  Kirke 
vil  jeg  bestræbe  mig  paa,  med  Guds  Hjælp,  at  udøve  det  Præste- 
domme, jeg  bærer,  i  Overensstemmelse  med  denne  Aabenbaring 
fra  den  levende  Gud  til  den  Profet,  han  brugte  som  et  Redskab 
til  al  grundlægge  Kristi  Kirke  paa  Jorden  igen. 

Jeg  takker  Herren  for,  at  jeg  er  i  Stand  til  at  bevidne  for  eder 
her  i  Dag,  at  jeg  ved,  at  Herren  lever,  og  at  han  horer  og  be- 
svarer vore  Bonner;  at  jeg  ved,  at  Jesus  er  Kristus,  Verdens  For- 
løser og  Menneskenes  Frelser.  Jeg  bærer  Vidnesbyrd  for  eder  i 
Dag,  at  Joseph  Smith  var  den  sande  og  levende  Guds  Profet,  at 
han  var  et  Redskab  i  Herrens  Haand  til  at  genoprette  Livets  og 
Saliggorelsens  Plan  paa  Jorden,  t II  Frelse  baade  for  levende  og 
dode,  og  at  dette  Evangelium,  der  sædvanlig  kaldes  »Mormo- 
nismen« af  Folk  i  Verden,  i  Sandhed  er  Vejen  til  Liv  og  Op- 
nojelse,  er  den  Herres  Jesu  Kristi  Evangelium,  at  den  lille  Sten 
er  bleven  afhugget  af  Bjerget,  og  at  den  vil  rulle  frem  og  vokse, 
til  den  fylder  hele  Jorden.  Vi  tror  paa  de  ti  Stammers  Tilbage- 
komst, paa  Israels  virkelige  Indsamling,  paa  at  Zion  skal  byg- 
ges paa  dette,  det  amerikanske  Fastland,  og  at  Kristus  person- 
ligt skal  regere  paa  Jorden.  Maa  Gud  hjælpe  os,  som  har  et 
Vidnesbyrd  om  Evangeliet,  til  at  leve  saaledes,  at  dersom  vi  er 
paa  Jorden,  naar  Kristus  kommer  for  at  regere,  vi  kan  være 
værdige  til  at  byde  ham  velkommen;  og  dersom  vi  gaar  hin- 

sides,  for  han  kommer,  vi  da  kunne  modtage  denne  Hilsen:  »Vel 
gjort,  du  gode  og  trofaste  Tjener,  gaa  ind  til  din  Herres  Glæde«, 
er  min  Bon  i  Jesu  Navn.  Amen. 


NYTAARSDIGT. 

Det  gamle  har  lagt  sig  nu  til  Ro, 
Og  Visen  den  er  ude; 
Det  nye  kommer  til  Hvermands  Bo 
Og  titter  igennem  Rude. 

Hvad  bringer  du  i  din  Lomme  vel? 
Vil  du  ligne  din  dode  Broder? 
Vil  du  bryde  Lænken  paa  bunden  Træl, 
Vil  du  bringe  forjættede  Goder? 

»Jeg  bringer«  —  saa  svarer  det  nye  Aar  — 
»Ikkun  hvad  du  selv  jo  skaber, 
Det  beror  paa  dig  selv,  hvad  du  af  mig  faar, 
Om  du  vinder  derved  eller  taber.«  j 

»Jeg  er  kun  som  et  Ark  hvidt  Papir  - 
Du  selv  skal  Ordene  skrive, 
Æren  for  Teksten  din  egen  bli'r. 
Men  din  maa  Skammen  og  blive.« 

Carl  Bagger. 


TANKESPROG. 


Den,  som  vil  elske  Livet  og  se  gode  Dage,  skal  stille  sin 
Tunge  fra  ondt  og  sine  Læber  fra  at  tale  Svig.  (Peders  første 
Brev,  3  :  10.) 

»Herrens  Øjne  ere  over  de  retfærdige,  og  hans  Øren  til 
deres  Bøn.«  (Peders  første  Brev,  3  :  12.) 

